ming030890/wiki-yue-high-quality huggingface dataset:
船灣淡水湖

飛機望落船灣淡水湖、赤門同船灣海。淡綠係水塘，藍係海
從八仙嶺俯瞰船灣淡水湖（堤壩左方）
船灣淡水湖紀念碑
船灣淡水湖（英文：Plover Cove Reservoir）係香港一水塘，係全球第一個起喺海嘅水塘，一九六八年起好之時，佢條主壩係全球大壩前列。船灣淡水湖喺大埔東北，起喺船灣海，而南邊係赤門。成個水塘歸入船灣郊野公園，環境受到保護。個水塘係儲食水。香港來計，佢面積最大，有廿四公頃，而容量排第二，排喺萬宜水庫後面。

史
船灣淡水湖，原本係船灣海東部，喺赤門北面，係畀山同島圍住嘅內海。1960年代香港唔夠食水，而啱起興大水塘嘅谷，又所剩無幾。當時香港水務監督毛瑾，喺船灣海遊船河，就構思起堤，將島同地連埋，就可以圍成水塘。當時政府喺內海起水塘，成為全球第一個起響海嘅水塘。

徙置
由於船灣淡水湖，比海平面高好多，原本喺水塘範圍沿岸嘅六鄉村，即小滘、大滘、金竹排、橫嶺背連橫嶺頭、涌尾同涌背，就浸喺水。所以成千名村民，就搬到大埔墟嘅六鄉新村。而白沙頭嘅三門仔村村民，同埋水上人，想維持原有鄉村社群，揀喺近船灣鹽田仔三門仔新村重新安居立戶。

結構
船灣海東部，三面環山，對出有兩島，叫白沙頭同東頭洲。首先，起堤圍塘，起條長堤由大美督連去白沙頭，是爲主壩。而白沙頭同東頭洲，起短堤一條，而東頭洲到伯公嘴，又起多條短堤。圍塘之後，將鹹水魚捉晒，再抽乾鹹水，就可以儲水。船灣淡水湖1960年11月動工，1968年完成，10月5號正式啟用。首階段耗資四億港元。
船灣淡水湖主壩長二千一百米，另有副壩兩條，各長二百米，家下壩高廿八米。壩用哋全部用沙同大小石分層砌成。水塘面積達一千二百一十五公頃，儲水量則達到一億七千萬立方米。1970年，香港政府再耗資一億五千萬港元，同加高啲堤，1973年完成。自此儲水量增至二億三千萬立方米。

鹹度
初期有傳食水需求大，水塘嘅鹹水未抽清就注入食水，搞到供水有鹹味。但事實上，初期略帶鹹味，皆因水塘底嘅泥仍有鹽份，抽清晒都一樣會有鹹味。

水源
船灣淡水湖會接收東江水，亦都有新娘潭嘅水。
由於香港政府同廣東省買東江水，而購買量亦遠超所需，所以家下船灣淡水湖嘅水，唔會供畀市區。依家水塘水，會免費供畀大埔一帶離島鄉村用。

生態
船灣淡水湖，有魚十二種，成廿萬條淡水魚。品種有金山鯽、藍刀、土鯪魚同鯉魚等等，當中四分三係鯿魚。另一方面，船灣淡水湖嘅水，引自珠江上游嘅東江，亦無意間將河殼菜蛤（Limnoperna fortunei）引入香港，大量繁殖，阻塞水道，危害引水系統。

消閒
近水塘嘅大美督，係有燒烤場供人燒烤遊樂，亦有單車出租，唔少人踩單車去主壩。而大美督亦有好多渡假同康樂設施。

慶祝
為慶祝船灣淡水湖啟用40周年，「國際水協中國香港地區委員會」喺2007年，揀咗船灣淡水湖舉辦「世界水監測日」（World Water Monitoring Day）活動，喺10月14號，請咗卅幾間中學到場，測試水質。
船灣聯村籃球場

船灣聯村籃球場，香港公園之一，遊樂場之一，喺大埔船灣，船灣聯村，汀角路東邊，英文叫Shuen Wan Joint Village Basketball Court。行政上歸大埔區。設施有籃球場。場開朝七晚十一，歸康樂及文化事務署管。
船母

船母（粵拼：syun4 mou5；中古漢語拼音：zsjyen），係中古漢語聲母，屬齒音中嘅正齒音，屬章組，係全濁聲母。喺後世佢同崇母合流成牀母，因爲喺韻圖三等，所以又叫牀三（cong4 saam1）。

擬音
有兩派擬音，一派擬/ʑ/，一派擬/d͡ʑ/。呢兩派喺擬常母時啱好調轉。

上古來源
喺上古音研究，有個定論叫照三歸知，意思係話船母來源自知組（端組）。

喺粵語嘅演變
船母喺粵語清化，同心母合流，成s，聲調喺陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅s聲母來源自中古音嘅心、崇、生、常、書、船、邪七母。

喺吳語嘅演變
船母喺吳語歸入邪母，讀z。

喺普通話嘅演變
仄聲讀sh，平聲讀ch同sh。

喺日文嘅演變
吳音讀ざ行，漢音讀さ行。

喺韓文嘅演變
同粵語一樣，讀ㅅ。

喺越南文嘅演變
讀th，聲調喺陽聲調。
船灣避風塘

船灣避風塘（英文：Shuen Wan Typhoon Shelter）係香港一個避風塘，喺新界大埔區船灣南部三門仔沿岸。避風塘佔地10.3公頃，只係畀作業船隻用。
維基同享有多媒體嘅嘢：Shuen Wan Typhoon Shelter
船津佑也

船津佑也（1983年11月22號—）係日本足球員，司職守門員，效力過磐田山葉，湘南比馬，熊本羅亞素，北九州向日葵，及Hoyo Elan Oita。
葡月18號

葡月18號（法文：18 Vendémiaire），亦叫蕎麥日（法文：Sarrasin），係法國共和曆入面每年嘅第18日，離年尾重有347日（閏年348日）。
葡月16號

葡月16號（法文：16 Vendémiaire），亦叫紫茉莉日（法文：Belle de nuit），係法國共和曆入面每年嘅第16日，離年尾重有349日（閏年350日）。
葡月17號

葡月17號（法文：17 Vendémiaire），亦叫南瓜日（法文：Citrouille），係法國共和曆入面每年嘅第17日，離年尾重有348日（閏年349日）。
葡月21號

葡月21號（法文：21 Vendémiaire），亦叫大麻日（法文：Chanvre），係法國共和曆入面每年嘅第21日，離年尾重有344日（閏年345日）。
葡月19號

葡月19號（法文：19 Vendémiaire），亦叫向日葵日（法文：Tournesol），係法國共和曆入面每年嘅第19日，離年尾重有346日（閏年347日）。
葡月24號

葡月24號（法文：24 Vendémiaire），亦叫孤挺花日（法文：Amaryllis），係法國共和曆入面每年嘅第24日，離年尾重有341日（閏年342日）。
葡月23號

葡月23號（法文：23 Vendémiaire），亦叫大頭菜日（法文：Navet），係法國共和曆入面每年嘅第23日，離年尾重有342日（閏年343日）。
葡月20號

葡月20號（法文：20 Vendémiaire），亦叫榨提子機日（法文：Pressoir），係法國共和曆入面每年嘅第20日，離年尾重有345日（閏年346日）。
葡月22號

葡月22號（法文：22 Vendémiaire），亦叫桃日（法文：Pêche），係法國共和曆入面每年嘅第22日，離年尾重有343日（閏年344日）。
發財樹

發財樹（粵拼：faat3 coi4 syu6；學名：Pachira aquatica／Pachira glabra）；又叫做美國花生（mei5 gwok3 faa1 sang1；英文：Malabar chestnut）、瓜栗（gwaa1 leot6）、馬拉巴栗（maa5 laai1 baa1 leot6）、中美木棉（zung1 mei5 muk6 min4）、木瓜栗（muk6 gwaa1 leot6）；佢係木棉科瓜栗屬嘅常綠或半落葉喬木，原產中美洲、南美洲。呢種植物重係一種熱帶觀葉植物。

形態
呢種植物一般喺7——8月開花。

用途
瓜栗籽喺煮熟後可以當花生噉食。樹幹可以造紙同漿糊。喺臺灣，瓜栗枝幹屈曲成辮子，經盆栽化之後，成為出口貨經濟作物發財樹。另外，佢重可以用嚟做室內盆栽同園林嘅風景樹都得。
發達堂

發達堂（英文：Fat Tat Tong）係香港一座大宅，喺新界北區沙頭角下禾坑，由禾坑李氏宗族第七代李道環家族喺1933年起。建築物2013年做咗香港法定古蹟。
發財巴

發財巴，又叫酒店穿梭巴士，係依家澳門好多酒店同賭場往返各個口岸、碼頭、景點、市區嘅穿梭巴士。

費用
大多數發財巴係免費，亦有部分酒店需要顧客消費先可以上車。

正面影響
發財巴係免費，提供點到點服務，座位舒適，為旅客慳返唔少時間，亦可以彌補公共交通不足問題，為居民同遊客提供多一種交通選擇。

負面影響
澳門道路設施嚴重不足，好多路好窄，太多發財巴喺街上行走，好容易塞車。同時，各個口岸附近旅遊巴停車位亦因過量嘅發財巴而唔夠用。
當大量酒店落成而發財巴不斷增加路線同車輛去增加競爭力，需要大量聘請司機，賭場會增加司機人工，導致大量巴士司機轉職駕駛薪金較高嘅發財巴。因此造成公共巴士公司司機不足，被迫縮減公共巴士班次，巴士司機又唔使擔心無工開，導致服務態度質素變得較差，市民等車時間增加、巴士車廂內長期擠擁。

武漢肺炎
武漢肺炎封關導致大部分發財巴路線大幅減班，只提供往返酒店同關閘、橫琴口岸服務。
發達

發展得好好 ─ 例如話啲交通好發達，意思即係個交通網絡好完善；話棵樹嘅根部發達，就即係話佢好多根，或者/同埋生得好長、好深。
突然間多咗好多錢
芬達嘅舊譯名
發酵

發酵係用依士同其他微生物將食品入面嘅醣代謝嘅過程，無論釀酒、整包等等整食品嘅工序都會用到。
發言人

發言人係一個機構（譬如企業、政府）嘅公共關係人員，代表嗰個機構去發表言論同回答記者嘅提問。
葉嘉安

葉嘉安，香港親中派政治人物兼科技創新界人士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
葉培基

葉培基，香港親中派政治人，曾經參與2023年香港區議會選舉。
葉問前傳

《葉問前傳》（英文：The Legend is Born - Ip Man），係2010年上畫嘅港產片，由杜宇航、黃奕、洪金寶、元彪、樊少皇、陳嘉桓、廖碧兒主演，邱禮濤執導。套戲主人翁係詠春宗師葉問。
葉問：終極一戰

《葉問：終極一戰》（英文：Ip Man: The Final Fight），係2013年上畫嘅港產片，由黃秋生、袁詠儀、鍾欣潼、陳小春主演，邱禮濤執導。套戲主人翁係詠春宗師葉問。
葉國忠

葉國忠，SBS，BBS，JP（1951年11月8號—2014年8月6號）係香港政治人，做過香港市政局議員。佢係葉國謙嘅孖生細佬，前任油尖旺區議會主席葉傲冬嘅老頭。佢兩兄弟同佢個仔都係民主建港協進聯盟黨員。
葉國忠曾經參選1985年香港區議會選舉油尖區渡船角選區、1998年香港立法會選舉，2002年曾任油尖旺區議會副主席同埋嗰區撲滅罪行委員會主席。
前任油尖旺區議會主席鍾港武曾經係葉國忠嘅助理。
葉啟田

葉啟田（粵拼：jip6 kai2 tin4，拼音：Yeh Chi-Tien；1948年6月1號—），原名葉憲修（粵拼：jip6 hin3 sau1；拼音：Yeh, Hsien-Hsiu）。臺灣嘉義縣太保市人，臺灣男歌手、男演員同埋中華民國前政治人物，花名寶島歌王。

生平
葉啟田喺1965年首次發表閩南語歌曲，包括「內山姑娘要出嫁」、「墓仔埔也敢去」等等；到咗1988年再次以閩南語歌曲「愛拼才會贏」而眾所周知。臺灣導演朱延平響1989年拍攝同名電影，由佢主演。宜家呢首歌曲經已收錄第啲語言版本，仲享譽其他海外華人社區。
1990年代，葉啟田即以本名葉憲修喺臺灣從事政治活動。1993年同1999年，成功當選兩屆立法委員。
葉問外傳：張天志

《葉問外傳：張天志》（英文：Master Z: The Ip Man Legacy）係2018年上畫嘅港產片，由張晉、楊紫瓊、柏朗伊雲、周秀娜、鄭嘉穎、譚耀文、釋彥能、姜皓文、柏天男、大衛巴迪斯達主演，袁和平執導。故仔接住《葉問3》嘅時空，用畀葉問打敗咗嘅張天志做主角。
臺北市政府捷運工程局

臺北市政府捷運工程局（簡稱臺北市捷運工程局）係臺北捷運嘅規畫同建設機構，臺北市政府設置嘅任務編組機關，1987年2月23號成立。同臺北捷運公司同樣位於臺北市中山北路嘅「捷運行政大樓」內。
臺北捷運採取興建同管理分開由兩個機構方式負責，分別係負責規畫同建設嘅臺北市捷運局、同埋負責營運嘅臺北捷運公司。2008年11月起，受託興建臺中捷運烏日文心北屯線。
維基同享有多媒體嘅嘢：Department of Rapid Transit Systems, Taipei City Government
臺北市立建國高級中學

臺北市立建國高級中學（英文：Taipei Municipal Jianguo High School），又嗌建國中學、建國高中、建中，係臺灣一間公立高中學校，喺臺北市中正區，校長係徐建國。
茶餐

茶餐係指正餐之外嘅一餐，包括小食同嘢飲，嘢飲傳統上會配奶茶，所以叫茶餐。皆因茶餐通常喺食晏同晚餐之間嘅晏晝時份食，所以又叫下午茶或者晏晝茶。

英式茶餐
傳統英式茶餐係會用一個三層架裝住小食，包括三文治、士乾餅、蛋糕等等，會喺矮檯度嘆，所以叫Low Tea。
另外低下階層喺接近俟晚時間先至食茶餐，會喺高檯度嘆，所以叫High Tea。

港式茶餐
傳統港式茶餐多數由茶餐廳同港式快餐店賣，種類好豐富，譬如西多士、炸雞脾、炸雞翼、炸薯條，波蘿油，亦可以揀三文治、多士、湯粉麵等等。
茶菓嶺

茶菓嶺（英文：Cha Kwo Ling或Cha Ko Ling），又寫茶果嶺，係香港一地、一村、一山，九龍東面地方，九龍灣以東，晒草灣以南，油塘以北。座山海拔高70米，北嶺又叫雞笥山。
茶菓嶺啲人係打石維生，係「九龍四山」之一。

名
香港政府開發觀塘衛星城市之前，茶菓嶺係九龍灣東岸嘅管治中心。嗰時茶菓嶺座山，生滿血桐樹，而當地居民蒸茶菓，用得多多血桐樹葉，所以叫血桐樹做茶菓樹，而呢個生滿茶菓樹嘅山，就叫做茶菓嶺。

村
茶菓嶺村住咗約莫二千四百人[咩時候？][未記出處或冇根據]。羅家英、劉丹亦喺呢區出身。
茶菓嶺嘅景點有茶果嶺天后廟，而位於廟門前嘅兩塊巨石，被奉為「求子石」。
茶野隆行

茶野隆行（1976年11月23號—）係日本足球員，司職後衞，曾經喺2004～2005年間爲日本足球代表隊出場7次。
茶陵

茶陵係中國湖南株洲一個縣，總面積2500平方公里，人口58萬。
茶風林

茶風林（1961年12月4號—），真名嶋澤弘隆，係日本嘅一個男配音員，出名嘅配音作品有櫻桃小丸子。

配音作品一覽
呢個表唔完整，歡迎加料。
茶葉罌

茶葉罌係裝茶葉嘅罌，等未沖嘅茶葉可以好好保存住，舊時會用瓷做，而家通常用金屬做。
茶走

茶走係香港或澳門茶餐廳嘅特色嘢飲，即係奶茶走糖淨係落煉奶唔會用淡奶；煉奶會將奶茶嘅味道變得更香濃，而淡奶係唔能夠嘅。由於煉奶甜味夠濃，所以就唔使落糖；相反淡奶甜味唔夠，就要落糖。
茶隔

茶隔係隔茶葉嘅篩，放入茶壺度，通常飲西茶會用到，因為西人沖茶時唔想有茶葉碎沖埋落茶杯。
虛擬鏡頭系統

虛擬鏡頭系統（英文：virtual camera system）係喺用三維電腦圖像整虛擬世界嗰陣會用到嘅程式系統，常見於用三維圖像嘅電子遊戲。呢個系統會負責控制一個（或者一柞）鏡頭，個鏡頭喺隻遊戲嘅虛擬世界入面會有個位置，鏡頭所見到嘅影像會係用家所見到嘅嘢。
虛構城市

虛構城市（英文：fictional city）係指存在喺虛構故仔入面、但並唔真係存在嘅城市。
虛擬銀行

虛擬銀行（英文：Virtual bank）係一種完全喺互聯網上運作嘅商業銀行，無傳統嗰啲實體分行，被視為一種新型嘅金融科技。
唔同國家對呢類銀行嘅稱呼定義有啲唔同，香港除咗叫虛擬銀行（簡稱虛銀）外，亦叫數碼銀行；臺灣叫純網路銀行（簡稱純網銀）；日本就叫做新形態銀行；歐美地區會叫呢啲銀行做 direct bank、virtual bank 或者 internet-only bank，而家仲未有一個統一嘅名稱同定義。
虛擬錢

虛擬錢（virtual currency / virtual money）係指喺虛擬世界嘅特定社群當中可以攞嚟買賣貨品服務嘅錢。常見於網上遊戲。
虛星

虛星，古人虛構之星，因涉曆法星占，當行星咁睇，起來推步之用。至出名有太歲，借來代替歲星之用。而佛教帶來印度星占，黃道與白道，地球望上天日月交點，即羅㗋、計都。依個西洋占星都有，叫月節。
後尾亦有脫離觀天，天上明星化入術數，化成虛星，按時十二宮行走，出名有紫微斗數。
虛數

數學入面，虛數指一切唔係實數，即係唔可以用數線上面嘅一點來表示嘅數字。佢哋多數都係數學家為咗幫一啲無解嘅等式定義一個「解」而生出來嘅結果。而且純虛數(實部為0)嘅平方就係負數。掉返轉講，負數嘅開方會係虛數。
虛數呢個詞好多時又會代指複數，複數係分為實數部份同虛數部份。如果純係指實數部份係，淨返虛數部份，呢部份又叫做「純虛數」。虛數部份用單位虛數 來表示，佢哋係虛數入面用得最多嘅例子。
虛數係 Rafael Bombelli 響1572年嗰時定出來。嗰陣時，呢啲數無人會諗過係存在，而且畀人認定唔係假就係廢嘅。開始嗰陣，好多數學家開始都唔係咁易接受虛數。好似笛卡兒寫佢本 《幾何學》（法文：La Géométrie）時，就指出呢詞係有貶義。

定義
任何複數都可以寫成 ，響呢度  同  都係實數；而  就係單位虛數。 嘅定義係：
就係複數嘅實數部份，而  就係虛數部份。雖則笛卡兒叫今日「複數」做「虛數」，但係今時今日嘅「虛數」係講一個複數，佢嘅實數部份係 ，而虛數部份唔係 ，即係話淨返  ≠ 。

性質
虛數冇得比較大細。
虛數單位

喺數學、物理同埋工程學當中虛數單位標記為。虛數單位嘅發明傳到實數系統能夠延伸至到複數系統 。延伸嘅主要動機係因為有好多實係數多項式方程式無實數解。例如方程式就無實數解。但係假如我哋允許解答為虛數，噉樣呢個方程式以及所有嘅多項式方程式（參閱代數基本定理）就都會有解。

定義
虛數單位  定義為二次方程式  嘅兩個解答中其中一個解答。呢個方程式又可等價表達為
。
由於實數嘅平方絕對唔可能係負數，所以我們假設有咁樣嘅一個數目解答，幫佢設定一個符號  。有一點好重要嘅就係， 係一個定義明確 (well-defined) 嘅數學構造。
實數運算可以延伸至虛數同複數。當計算一個表達式嘅時候，只需要假設  係一個未知數，然後跟住  嘅定義，替代任何  嘅出現為  。  的更高整數冪數也可以替代為  ， ，或 ，根據下面嘅方程式：
，
，
。
一般嚟講有以下嘅公式：
（係整數）

i 嘅計算
好多實數嘅運算都可以推廣到，例如指數、對數同埋三角函數。注意，爾尐都係複變函數入面嘅多值函數，使用嘅時候一定要注意揀嘅係黎曼面嘅邊一支，下面衹係列出咗其中一支嘅結果。
一個數嘅次方係：
一個數嘅次方根係：
以i 為底嘅對數係：
嘅餘弦係一個實數：
嘅正弦係一個純虛數：
虛構國家

奧茲國嘅地圖，奧茲國係綠野仙蹤入面嘅虛構國家。
虛構國家係指淨係存在於虛構故仔當中嘅國家。
虛構地點

虛構地點（英文：fictional location）係指存在喺虛構故仔入面、但並唔真係存在嘅地方。
白色家電

白色家電（英文：major appliance）即係生活家電，因為呢種電器產品外表（大多數）都係白色，而且係針對家庭主婦所設計；而家中國大陸係全世界最大嘅白色家電生產地。
白色強人

《白色強人》（英文：Big White Duel）係香港電視廣播有限公司2019年嘅時裝電視劇，由郭晉安、馬國明、唐詩詠、李佳芯同張曦雯領銜主演，並由何廣沛、馮盈盈、姜大衞、蔣志光同朱智賢聯合演出，監製羅永賢。劇集用醫療改革做題材。呢套劇喺《萬千星輝頒獎典禮2019》「最佳劇集」，而男主角之一嘅馬國明憑唐明呢個角色拎到「最佳男主角」，成為視帝。呢套劇喺2020年11月拍續集《白色強人II》。
白花油

白花油係星洲、大馬、香港、台灣都出名嘅藥油牌子，1927年發明，本身全名叫萬應白花油，1970年代開始香港地方嘅白花油就改叫和興白花油。而家整白花油嘅公司叫白花油國際。
白花油成份包括薄荷腦、冬青油、尤加利葉油、樟腦同薰衣草油。
白色恐怖

白色恐怖係指政府對唔同政見嘅人進行政治打壓。譬如透過政治檢控，甚至係綁架、暗殺、種族清洗、清黨等嘅行為，營造出恐怖氣氛，企圖嚇到反對派唔敢再反抗。

由來
白色恐怖起源自法國大革命期間，因為政府軍用白色做代表色，所以就叫「白色恐怖」。

中華人民共和國
喺文化大革命時期，中共中央主席毛澤東打擊其他黨嘅「走資派」政治人物如，好似劉少奇同鄧小平。又領導同志發動資產批鬥，圍剿革命派，壓制唔同意見人士，實行白色恐怖。
白花菜科

醉蝶花科，又叫白花菜科。
山柑科，俗稱白花菜科。
白色強人II

《白色強人II》（英文：Big White Duel II）係香港電視廣播有限公司同優酷製作嘅時裝醫療電視劇。呢套劇係《白色強人》嘅續集，由郭晉安、馬國明、陳豪、胡定欣、唐詩詠同張曦雯領銜主演，並由蔣志光、韋家雄、徐肇平、姜麗文、張達倫同劉溫馨聯合演出，監製羅永賢。呢套劇喺2020年11月開拍，喺2021年4月煞青，2022年6月22號喺優酷首播同喺TVB Anywhere上架，7月25號21:30喺翡翠台首播。

故仔大鋼
明成北醫院喺院長楊逸滔（郭晉安飾）同副院長唐明（馬國明飾）嘅領導下，急症室、心胸肺科、神經外科三個核心部門，每日都譜寫住拯救生命嘅醫患故事。逸滔希望推動全面開放藥物名冊，再唔會有人因為買唔起藥而等死，但係受到腫瘤科專家葉晴（胡定欣飾）嘅質疑。葉晴空降到明成北做院長，同逸滔分庭抗禮，點知葉晴被唐明嘅人格魅力同精湛醫術折服，但係唐明淨係在乎未婚妻，急症室醫生蘇怡（唐詩詠飾）。同時，有急症室同普通外科雙專業資格嘅李文信醫生（陳豪飾），由無國界醫生退役，加入明成北急症室，佢擅長處理種種奇難雜症，深得逸滔器重，但佢係逸滔女朋友呂靄寧醫生（張曦雯飾）嘅前任……
白色情人節

白色情人節係一個定於每年3月14號嘅節日，源自日本，習俗係情人節收到禮物嘅男方要喺當日向女方回禮，通常回白朱古力、白棉花糖或者其他糖果。
芙蓉別

芙蓉別（Fu Yung Pit）係香港嘅山，海拔高514米，喺西貢區，附近範圍劃咗入馬鞍山郊野公園。
芙蓉區

芙蓉（粵拼：fu4 jung4）係中國湖南省長沙市嘅市轄區，喺長沙市中心嘅西部。東有長沙縣，北有開福區，南有雨花區，西有天心區。面積42km²，人口60幾萬（2013年）。1996年7月10號成立，繼承自原來嘅東區。2013年GDP爲868.1億人民幣。區治喺東屯渡街道嘅人民路。

史
區名出自毛澤東嘅詩詞「洞庭波湧連天雪，長島人歌動地詩。我欲因之夢寥廓，芙蓉國裏盡朝暉」。所謂「芙蓉國」係湖南嘅古時美名，因為嗰時湘江邊都係木芙蓉，開花時好靚而得噉嘅雅號。
芙蓉區係長沙嘅市中心，因為長沙係中國少有嘅未喐過城池位置嘅古城，所以呢度歷代係長沙郡、府、縣、市嘅治所。而區內嘅遺址、舊宅、老街、名店好多，其中馬王堆漢墓、走馬樓吳簡呢啲驚世考古發現都喺區內出土。而長沙作為舊時中國四大米市之首，呢度亦係好耐歷史嘅商業區。
1996年7月10號長沙市區大調整，芙蓉區就呢時成立，總體上繼承咗東區（東區有9條街道──朝陽、都正街、府後街、韭菜園、瀏正街、五里牌、文藝路、解放路、人民路。其中人民路街道重籌建緊，因為東區撤銷所以無正式成立），外加郊區嘅馬王堆、東岸兩個鄕，同埋火星鎮、東屯渡農場。
1998年9月18號，馬王堆鄕、火星鎮、東屯渡農場都改爲同名街道。
2012年又再調整轄下街道：瀏正街、都正街、解放路、府後街四條街道合併做定王臺街道；馬王堆街道分出個荷花園街道；東屯渡、火星、湘湖、五里牌、韭菜園呢五條街道嘅範圍變咗；東岸街道分出咗馬坡嶺、東湖兩個街道。

政區
芙蓉轄13條街道、1個正縣級單位。
街道：文藝路街道、五里牌街道、馬王堆街道、馬坡嶺街道、湘湖街道、韭菜園街道、荷花園街道、東屯渡街道、東湖街道、定王臺街道、朝陽街道、火星街道、東岸街道
單位：長沙高新技術產業開發區隆平高科技園
芙女星

芙女星（Egeria），即係小行星13，係太陽系小行星帶嘅一粒小行星，喺1850年11月2號發現。
芒齊縣

芒齊縣（越南文：Huyện Mường Tè）係越南萊州省下轄嘅一個縣。
芙蓉

木芙蓉：錦葵科木槿屬植物。
蓮花：又叫「水芙蓉」。可以引申去形容靚女，比如「出水芙蓉」。
合歡：有個花名叫「芙蓉樹」。
吊芙蓉：梧桐科吊芙蓉屬植物。

地名
芙蓉區：中國湖南長沙嘅市轄區。
芙蓉市：馬來西亞森美蘭州首府。
芙蓉寺：越南堅江省河仙市嘅佛寺。
富士山：佢有個雅稱做「芙蓉峰」，喺日本有時直頭嗌佢做「芙蓉」。
芙蓉嶂：廣州嘅一個地名，喺花都嗰邊。

食品
芙蓉蛋：又叫「香煎芙蓉蛋」、「芙蓉煎蛋」，粵菜入面用叉燒、蝦仁、芽菜、韭黃、洋蔥撈雞蛋煎成嘅嘢食。
芙蓉糕：安徽一種糯米糕，係滿漢全席第六席嘅餸。
水蛋：好聽啲叫「芙蓉蒸蛋」。

其它
阿芙蓉：鴉片嘅遞個名。
金絲雀：有個花名叫「芙蓉鳥」。
芙蓉姐姐：中國內地歌手王蓉唱嘅一首歌，喺2005年嗰時出版。
芙蓉嶂

芙蓉嶂（粵拼：fu4 jung4 zoeng3）係中國廣東廣州嘅地名兼公園，亦係中國國家AAAA級嘅旅遊區，1987年俾花都市（今日嘅花都區）政府開發成間公園，喺花都區獅嶺鎮芙蓉，山前旅遊大道以北嘅芙蓉嶂水庫附近。

名
好耐之前，有古仔話過座山啲石唔理佢幾大，表面有煙墨色嘅花而改成噉嘅名。

概況
景區面積22㎞²。入面有好多以山、林、湖、泉做景觀嘅景區，重有好多人文古蹟、密密麻麻嘅森林響度。景區西北邊係座山，海拔360m；東北邊有座西山瀑布，落差90m。泳池33公頃，同瀑布連通，可以俾幾萬人同時游水都得。公園西邊係漂流景區，條河好似英文大寫字母「Y」噉，全長8km。東南邊有個樹院同鄉村俱樂部響度。
荃灣碼頭

荃灣碼頭，係香港新界荃灣沿海嘅一個碼頭，近港鐵屯馬綫荃灣西站嘅南面，而家有珀麗灣客運嘅服務，來回馬灣嘅珀麗灣。
以前，荃灣碼頭係有渡輪來回中環統一碼頭等等，但係因為西區海底隧道通車，令到來往荃灣區同港島區之間嘅車程縮短好多，所以港九小輪有限公司喺2000年7月1號將呢條渡輪取消  。
荃灣碼頭原本係一個好大嘅建築物，裏面有入境事務處等政府部門辦公，去連接隔籬嘅荃灣運輸大樓，但因為九廣西鐵（而家叫屯馬綫）嘅工程，碼頭部份清拆同埋進行填海，政府部門亦都搬走。而家嘅躉船碼頭係工程完成之後起嘅。
另外，喺青衣大橋通車之前，荃灣碼頭來往青衣碼頭嘅航線係青衣島嘅主要對外交通工具。

歷史
而家嘅荃灣碼頭已經係第四代，先前經歷咗三次搬遷。
第一代碼頭喺1935年啟用，但喺1942年日本侵佔香港期間俾人炸咗。
第二代喺1958年啟用，位置大概喺而家楊屋道如心廣場附近，1983年因為填海起荃灣路同祈德尊新邨而清拆。
第三代接住喺1983年啟用，喺荃灣路對出嘅填海區，並且設有荃灣運輸大樓，作為荃灣碼頭嘅巴士總站，當時有「荃灣至青衣」、「荃灣至中環」、「荃灣至中環經青衣」、「荃灣至大澳」航線，2000年因為填海起九廣西鐵荃灣西站而清拆，航線亦都停辦。
而家的第四代喺2002年啟用，喺荃灣西站對出嘅填海區。
荃灣空姐衣櫃藏屍案

荃灣空姐衣櫃藏屍案，係香港2013年一單兇殺案，發生喺新界荃灣荃景圍187-195號荃威花園D座23樓入邊一個單位，死者係位港龍航空空姐，佢嘅屍體俾人放咗入佢間房個衣櫃入面。

經過
死者係26歲女子陳曼儀，佢細妹喺2013年12月8號收到家姐同事電話，話佢無返工同聯絡唔到，佢細妹就通知阿爸阿媽，最後阿爸喺死者間房個衣櫃入面搵到死者嘅屍體，嗰時佢著住空姐制服。根據法醫檢查，死者死咗約莫三日，頸部有被扼過嘅痕跡。
警方好快就鎖定疑犯係佢26歲前男友莫俊賢，不過佢已經一早著草返大陸。佢喺大陸期間係噉識女仔，所以曝露行蹤，2017年10月29號畀大陸公安喺深圳龍崗一間飛髮舖拉咗，之後安排押返香港受審。
2018年4月到5月，呢單案正式開審，莫俊賢只係肯承認誤殺而否認謀殺，最後陪審團以6比1裁定被告謀殺罪名成立，依例判處終身監禁。
荃灣站

荃灣站（粵拼：cyun4 waan1 zaam6；英文：Tsuen Wan Station）係港鐵荃灣綫嘅北面終點站，係一個地面車站，喺新界荃灣區荃灣北部一帶，喺1982年5月10號啟用。荃灣站有兩月台，用側式月台設計。喺兩鐵合併前係前地鐵系統中最北嘅車站。
荃灣站月台係開放式設計，月台層冇冷氣，兩個月台都有裝月台閘門，但係售票大堂層裝咗冷氣。喺前地鐵網絡中，係較為少見嘅車站設計。
荃灣站旁邊係港鐵荃灣車廠，車站上蓋亦都係港鐵公司綠楊新邨嘅住宅項目。車站嘅落成帶動咗荃灣北部一帶嘅發展。

車站大堂
荃灣站車站大堂喺荃灣站月台上面，連住綠楊坊。由於月台係側式月台設計，引致大堂兩邊嘅非收費區唔可以喺車站內相連，要用車站外嘅戶外行人通道往返兩邊非收費區。

利用狀況
喺荃灣綫嘅啟用初期，由於綠楊新邨未建成而且遠離當時喺沙咀道一帶嘅荃灣市中心嘅關係，當時荃灣站流量頗低。但係隨著新市鎮嘅發展、車站附近多個商場落成同埋行人天橋網絡落成之後，荃灣北部幾乎取代咗荃灣中部成為區內最繁盛嘅地區。同時，九巴開辦大量巴士線去荃灣以接駁港鐵。每當颱風襲港嘅時候，荃灣站公共運輸交匯處就擠滿咗唔少乘車歸家嘅人。
1998年6月14號，九龍巴士68M因應前區域市政局議員（現荃灣區議員）鄺國全、香港興業同埋新世界發展嘅意見，決定將喺1982年開辦路線打回原形，並遷回元朗西同埋荃灣站。
鄰近嘅荃灣西站公共運輸交匯處喺西鐵綫（前稱九廣西鐵）通車之前係連接新界西北（屯門及元朗）最重要嘅交通中轉站，到而家西鐵綫通車之後，依然係相當繁忙。

車站歷史
荃灣站雖然係荃灣綫嘅終點站，但係用咗對向式月台嘅設計。呢嗰係因為根據原設計，荃灣站淨係中途站，並且打算喺而家嘅荃灣站嘅西面嘅柴灣角（近愉景新城同埋荃景花園一帶），起一個「荃灣西站」做終點站，並且同埋新界西部走廊（而家叫西鐵綫）接駁，但係因為收地同埋人口唔夠嘅問題一直唔可以起。
而家，西鐵綫喺荃灣海旁起咗荃灣西站，但係西鐵綫嘅荃灣西站同埋荃灣綫嘅荃灣站並無任何嘅關連，亦不可以同荃灣站直通。雖然荃灣站並唔係接駁西鐵綫荃灣西站嘅車站，並需要分別繳付兩程嘅車資，但係兩站之間有專線小巴95K（八達通或西鐵綫全月通可免費轉乘西鐵綫）同埋301M（八達通轉乘西鐵綫優惠）連接，而步行全程大概需要15至到20分鐘。
喺建築荃灣站期間，荃錦公路需要改道。而三棟屋村亦需要搬遷，而原址喺工程完成之後則改建做三棟屋博物館。
荃灣綫

荃灣綫（粵拼：cyun4 waan1 sin3；英文：Tsuen Wan Line）係由港鐵營運嘅鐵路綫。條綫由香港島，經九龍西，去到荃灣。喺1982年5月10號通車，因為總站設喺荃灣，所以叫荃灣綫。2004年為止，荃灣綫總共有16個車站，當中有8個係轉車站（荔景站、美孚站、太子站、旺角站、油麻地站、尖沙咀站（可以行去尖東站乘屯馬綫）、金鐘站、中環站（可以行去香港站乘東涌綫或者機場快綫），係香港地鐵最繁忙嘅路綫嚟。當中荃灣站、葵興站、葵芳站同埋荔景站4個車站係架空或者地面，其餘全部喺地底。荃灣綫列車一列8卡，喺路綫圖裏面用紅色代表。

地下鐵路嘅誕生同埋早期系統（1967-1970）
荃灣綫，喺1960年中研究興建地鐵計劃就有，係4條路綫之一。佢落成之後嘅設計，同初期規劃好唔同。主要係車站名，同埋荃灣衞星城市裏面嘅站位唔同。初期計劃嘅終點站「荃灣西站」，係喺家下荃灣站重要西嘅山谷，以方便第時伸到去屯門。2003年開通嘅九廣西鐵（而家嘅西鐵綫）嗰個站唔係原先嗰個「荃灣西站」。除此之外，荃灣站到荔景站一段，最初設計係起喺地底，係經葵涌貨櫃碼頭一帶，而唔係好似家下咁起喺高架橋上面。重有九龍佐敦站同尖沙咀站都係轉車站。

香港整體運輸研究（1976-1977）
1976年，政府再邀請顧問公司，對香港嘅交通發展作出研究，發表首份《香港整體運輸研究》，當中建議興建地鐵荃灣綫。
1977年，荃灣綫工程獲批，隨即動工。雖然九龍彌敦道一段，1979年已經起好兼行緊，但係荃灣站到深水埗站一段，就要到1982年5月10號先正式投入服務。所有位於深水埗區嘅車站（深水埗站、長沙灣站、荔枝角站同埋美孚站），要喺荃灣綫通車之後一個禮拜，先至有得用。
荃灣綫有最少8個車站嘅名，同最初計劃嘅名稱唔同。中環站、油麻地站同旺角站，最初係用街道命名，分別係遮打道、窩打老道同埋亞皆老街，後來先改成地區名。此外，旺角站本來係計劃起喺比而家更北嘅位置，並無太子站；而深水埗站原本計劃係起喺比而家南啲嘅位置。
另外，美孚站本來叫做「荔枝角站」；而荔枝角站就叫「長沙灣站」；長沙灣站應該叫做「蘇屋站」。位於荃灣區嘅葵芳站本來係叫「垃圾灣站」，呢個名係取自葵芳填海前嘅海灣，即係垃圾灣（又叫醉酒灣）。而葵興站本來係叫「葵涌站」。葵芳站、葵興站、荔枝角站同埋長沙灣站4個車站，都喺通車前改做而家嘅名。美孚站就由「荔枝角站」改名做「荔灣站」。其餘車站嘅中文名都喺開幕前全部改番。最終「荔灣站」亦都喺1985年改做現時嘅「美孚站」。

東涌綫轉車站（1997）
東涌綫正式落實興建嗰陣，荃灣綫要個轉車站，唔係乘客就要坐晒全程去中環站，先至可以喺香港站轉東涌綫。地鐵選擇咗荔景站做轉車站，於是荃灣綫北行路軌要重鋪，荔景站月台改成雙層，以便騰個位出來同東涌綫轉車。新月台喺1997年7月2號正式啟用，比東涌綫早成年。

九廣鐵路轉車站（2003-2005）
九廣鐵路公司起成九廣西鐵（而家嘅西鐵綫）同埋九廣東鐵（而家嘅東鐵綫）尖沙咀支綫，地鐵站亦有改動配合。美孚站同埋尖沙咀站要起多咗出入口，同埋有行人隧道分別駁去九廣鐵路嘅美孚站同埋尖東站。2003年，美孚站嘅轉乘通道（D出口），喺九廣西鐵（而家嘅西鐵綫）通車嗰日同時啟用，乘客可以直接行行人通道去西鐵美孚站；而尖沙咀站同東鐵尖東站之間嘅轉乘通道（即係F、G出口），G出口喺2004年10月24號同九廣東鐵（而家嘅東鐵綫）尖沙咀支線通車一齊啟用，連接尖東站麼地道嘅行人隧道。至於F出口就要到2005年3月30號先至啟用，連接尖東站中間道行人隧道。

用車
全線採用英製都城嘉慕電動列車（M-Train），總共36列，一列8卡，由通車用到家下，不過1998年到2001年間，都全部翻新過。車以英製都城嘉慕電動列車第2a代車卡為主，第2a代車卡係英製列車之中佔最多嘅車卡。2004年初亦曾有用過南韓造車卡。
下行（往中環）
都城嘉慕電動列車車廂編組
（往荃灣）上行
荃灣石棺藏屍案

荃灣石棺藏屍案，又叫荃灣水泥藏屍案，係香港2016年一單兇殺案，發生喺新界荃灣灰窰角街2-6號一座叫DAN6嘅工廠大廈入邊一個單位，死者條屍俾人埋咗入一個石屎方塊。

經過
死者係28歲男子張萬里，喺2016年3月7號俾佢女朋友報失蹤，警方調查一路未有結果。3月29號，警方收到風，話死者最後去過「DAN6」9樓一個單位，當晚7點幾去嗰度調查，發現單位傳出惡臭，破門後發現臭味來自屋入面一嚿四面用木板封起、3呎乘3呎乘2.5呎嘅石屎方塊。消防員幫手鑿碎石屎，發現死者條屍喺石屎入面，畀膠袋、枕頭袋包住同畀繩綁住。
警方初頭先後喺香港拉過三男兩女，包括死者女朋友，不過深入調查後，鎖定疑兇係著草去咗台灣嘅三男一女。到4月10號晚，女疑兇何菱瑜主動到新北市一間派出所投案，話驚俾其他三個疑兇滅口。第二日台灣警方搵埋佢哋三個，並且用入境簽證過期做理由將佢哋遣返香港。
4月13號，警方安排女疑兇何菱瑜重組案情，第二日喺荃灣法院提堂。案情透露，死者喺3月4號俾人殺死，估計死因係窒息。何喺警誡下承認曾經同3名男疑兇商討殺死死者。而三名男被告就喺警誡下承認曾經喺死者大髀髀罅打針，同埋用哥羅芳掩住死者口鼻。
8月12號，何菱瑜獲撤銷控罪，而曾祥欣、張善恒同劉錫豪就喺2016年4月13號正式被落案起訴串謀謀殺罪。案件喺2018年4月正式開審，其中何菱瑜獲安排做特赦證人。2018年5月，主審法官因病要即刻停工，而要解散陪審團，到2019年10月重新開審。
最後第一被告曾祥欣被判謀殺罪成終身監禁，其餘2名被告就被判誤殺罪成入獄17年。

涉案者
何菱瑜（轉做特赦證人）：花名「小草」，原名何靜汶，案發時18歲，女性，曾經喺旺角一間日式女僕咖啡店做侍應，平時打扮性感，鍾意著短裙仔。根據佢喺法庭嘅作供，佢1998年喺中國大陸出世，兩三歲跟屋企人嚟香港定居，2015年改用依家個名。
曾祥欣（第一被告）：案發時26歲，男性，曾經被指係何菱瑜嘅男朋友，不過俾何菱瑜正印男朋友「阿賢」否認。
劉錫豪（第二被告）：案發時21歲，男性，參加過亞洲電視《亞洲星光大道4 跳舞吧！》。
張善恒（第三被告）：案發時23歲，男性。
薩爾特

薩爾特（法文：Sarthe）係法國盧華爾河區其中一個省，編號72，首府勒曼。
薩爾茨卡默古特

薩爾茨卡默古特係個喺奧地利嘅世界遺產，登錄喺聯合國教科文組織嘅世界遺產名錄。
薩爾瓦多

薩爾瓦多（西班牙文：El Salvador）係南美洲一國，隔籬係危地馬拉同洪都拉斯，首都係聖薩爾瓦多。
2018年8月同中華民國（臺灣）斷交，改同中華人民共和國建交。
薩爾茨堡歷史中心

薩爾茨堡歷史中心係個喺奧地利嘅世界遺產，登錄喺聯合國教科文組織嘅世界遺產名錄。
薩爾科齊

薩爾科齊（法文：Nicolas Paul Stéphane Sarközy de Nagy-Bocsa，1955年1月28號—，粵語音譯沙哥史）係法國政治人，屬於人民運動聯盟，做過法國總統（2007年5月至2012年5月）。

屋企
薩爾科齊係匈牙利裔。阿爸喺1948年由匈牙利以難民身份走咗去法國巴黎，娶咗一個醫生個女（猶太裔）。兩個人一共生咗三個仔，薩爾科齊就係入便嘅老二。後來兩個人離婚。
薩爾科齊嘅第一任老婆係Marie-Dominique Culioli（1982年至1996年），第二任老婆係西西莉亞·西佳妮爾-阿爾班妮茲（1996年至2007年），第三任（現任）係卡拉布盧尼（2008年至）。

政途
薩爾科齊喺23歲加入政壇。2007年參加第9屆法國總統選舉。經過兩輪投票，攞到53%選票擊敗對手當選。2012年第10屆法國總統選舉，佢喺第二輪投票輸咗畀奧朗德，連任唔到。

同中國關係
薩爾科齊做咗法國總統之後，因為會見丹增嘉措同埋抵制2008年夏季奧林匹克運動會等事件，同中華人民共和國嘅關係越嚟越差。

貪污指控
2020至2021年，薩爾科齊先後喺兩單案件被控貪污。
2021年3月1號，巴黎刑事法庭判決薩爾科齊有期徒刑三年，緩期兩年執行。
蝎虎

蝎虎（學名：Platyurus platyurus），通蠍虎，係壁虎科蝎虎屬爬蟲動物，主要生活喺東南亞。
蝕日風暴

《蝕日風暴》（英文：Shadow of Justice，原名《追捕》）係寰亞電視同優酷聯合出品拍攝製作嘅香港電視劇，由張智霖、薛凱琪、王陽明主演，梁家樹監製。套劇總共有36集，每集大約45分鐘。套劇除咗喺香港拍，重去咗匈牙利布達佩斯同馬來西亞吉隆坡拍外景。
套劇喺2018年9月19號開始喺中國大陸嘅優酷網首播，而香港地區就由9月22號開始喺 Viu OTT平台香港獨家播出。
蝗群

蝗群係一大批聚集成群嘅蝗蟲，可以引發蝗災。
蝗蟲

蝗蟲係群居型嘅短觸鬚蚱蜢，屬蝗科，直翅目昆蟲。全世界有超過一萬種，分佈喺熱帶、溫帶嘅草地同埋沙漠地區。

文化寓意
蝗蟲由於侵害性大，喺唔同文化上都畀人當係災同埋毀滅嘅象徵，譬如聖經《出埃及記》神用蝗災打擊埃及；《啟示錄》用蝗蟲比喻魔鬼；現代有啲人用蝗蟲比喻外來移民（叫做「蝗蟲論」）。
蝌蚪

蝌蚪係蛤𧊅類動物嘅幼體。初頭頭大尾長，外形似精蟲，用鰓唞氣，跟住會慢慢長大，生出四隻腳仔，條尾亦會冇咗，漸漸踏入成年。
蝘蜓座

蝘蜓座（Chamaeleon）係家下八十八西洋星座之一。佢響天球南部，佔天球面積132平方度。地球北半球來講，係睇唔到蝘蜓座，皆因佢近天球南極。肉眼可以睇到嘅星，約莫20粒到。有一到四等星4粒，即係有4等星4粒。
蝗災

蝗災又叫蝗害、蝗禍，係指大量蝗蟲聚集引發嘅大群行為，對農作物構成好大破壞。
蝗蟲論

蝗蟲論係將外地人叫做「蝗蟲」嘅言論，涉及歧視，排斥外地人。蝗蟲係一種生命力極強嘅昆蟲，喺特定環境會造成蝗災，即係成千上萬蝗蟲出沒，飛過嘅地方啲農作物會俾佢哋冚嘭冷噍爛晒。

起源
據牛津英文字典「locust」呢個詞嘅解釋，喺16世紀開始，已經有人用蝗蟲來形容教會神職人員、放貸人、經紀等等。
1901年，英國旅行家立德（書面挪威文：Archibald John Little）喺佢本書《Mount Omi and beyond: A record of travel on the Tibetan border》，引述天主教法國傳教士譚衛道嘅評論，「中國人就好似蝗蟲噉，所到之處寸綠不留」，英文原文節錄：
「
...on this locust-like propensity of the Chinese to destroy every green thing wherever they penetrate, for when the trees are gone comes the turn of the scrub and bushes, then the grass, and at last the roots, until, finally, the rain washes down the accumulated soil of ages, and only barren rocks remain…
」
1950年12月出版嘅《時代雜誌》，封面用咗當時啱啱勝出國共內戰無耐嘅中國共產黨領導人毛澤東同大量蝗蟲，表達當年中國人民志願軍好似蝗蟲噉湧入朝鮮半島介入韓戰。

香港
2015年，香港反水貨示威者向B3X線巴士豎中指，因為車上邊好多都係「水貨客」（喺香港走私貨物到中國嘅人）。（維基百科用戶-Wpcpey拍攝）
2003年港澳個人遊（自由行）政策實施之後，間接造成大量無香港永久居留權嘅中國「雙非孕婦」好輕鬆就可以喺香港分娩。2001至2016年，內地女子喺香港所生嬰兒總數超過32萬人。由於細路喺香港出世就可以擁有香港永久性居民身份，由此享有教育、醫療、房屋等香港社會福利，造成資源分配唔公平，引起香港社會強烈不滿，市民多次上街示威抗議。
2009至2010年，香港互聯網流行以「蝗蟲」來形容部分中國大陸人嘅行為，尤其係高登討論區。2012年初，由於D&G禁止香港人攝影風波及孔慶東辱罵港人事件，加劇香港同中國之間積壓已久嘅矛盾。有網民集體籌款登報反對雙非孕婦喺香港分娩。廣告係一張大街招，上邊一隻草蜢騎住獅子山，寓意蝗蟲侵蝕香港，蝗蟲論因此獲得香港市民以及全世界媒體關注。
另外，部份中國大陸旅客到香港搏命買日用品（譬如嬰兒配方奶粉），或者走私水貨。對自由行旅客行為欠缺文明嘅批評不斷增加，有香港人認為中國大陸人掠奪香港社會嘅資源、侵蝕香港核心價值，亦稱呼呢啲旅客做「蝗蟲」。

上海
自從上海戶籍新辦法實施之後，大量非上海戶籍嘅人移居上海，令上海本地人嘅權益受損，亦造成上海諸多社會問題，令部分上海人對外地人産生不滿。2012年，「異地高考」問題持續發酵，15歲嘅非上海戶籍女仔占海特同屋企人喺大沽路100號市政大廈門口進行「異地高考約辯」，向上海市教育委員會示威，抗議教育政策同高考政策。有上海人不滿示威者嘅訴求，雙方發生衝突。占海特阿爸占全喜後來向《瞭望東方周刊》話，有人高喊「蝗蟲滾出上海！上海不需要外地蝗蟲」。

北京
2013年11月，北京地鐵官方微博發布配圖短文，話「蝗蟲」經過之後嘅10號線，一片狼藉，又話「北京有時候寬容過了頭，對於惡意破壞北京首都的行為，我們只想說『這裡不歡迎你！』」呢番說話引發爭議。

溫州人
溫州商人喺好多地方買樓，推高咗樓價，亦有人因此認為溫州人好似蝗蟲咁可怕。

台灣
二二八事件發生嗰時，任職美國駐台北領事館副領事嘅葛超智（George Kerr）後來出嘅書《被出賣的台灣》，認為二戰後接收台灣嘅國民政府嘅行為係「好似蝗蟲噉食晒本島財富，破壞咗成長嘅潛力」。
網絡遊戲魔獸世界嘅台灣玩家亦以「蝗蟲過境」來形容大批中國玩家翻牆湧入台灣伺服器而搞到伺服器不勝負荷嘅現象。呢個用法比香港網民使用「蝗蟲」仲早。

星加坡
星加坡亦有網民用「蝗蟲」來形容來自中國嘅移民，主要批評佢哋普遍自大無禮、唔尊重當地文化、唔遵守當地秩序、同本地人爭福利同工作機會等等。尤其是喺「中國留學生批評星加坡狗比人多」、「中國富豪駕駛法拉利肇事」等事件發生之後，星加坡網民廣泛使用蝗蟲論。
蝎虎座

蝎虎座（Lacerta）係家下八十八西洋星座之一。佢響天球北部，佔天球面積201平方度。地球北半球來講，蝎虎座係秋天嘅星座，即係秋夜會見到。肉眼可以睇到嘅星，約莫35粒到。有一到四等星2粒，即係有4等星2粒。
薩爾圖區

薩爾圖區（粵拼：saat3 ji5 tou4 keoi1）係中國黑龍江大慶嘅市轄區，位於市區東北部。面積548km²，人口45萬。佢係大慶嘅金融、政治、經濟、文化、交通中心，亦係大慶市政府嘅駐地。佢嘅原油年產量佔大慶油田總產四分一，不過而家佢嘅經濟發展第三產業，主要有商貿、金融、物流、服務外包、旅遊、中介、文化娛樂。大慶嘅緊要交通設施亦響度，比如長途巴士站、大慶火車站、薩爾圖機場。

名
關於「薩爾圖」嘅意思，有兩個講法，來源同蒙古文有關：
傳統蒙文：ᠰᠠᠷᠠᠲᠤ，中蒙聯合轉寫：saratu，內蒙標準口語音標：[sɑrt]。意思係「有月光嘅地方」。遊牧業係日頭放牧，夜晚要看守畜牲，有月光就光啲方便看守，所以牧民鍾意月光。「薩爾」（sara；[sɑr]）解月光，「圖」（tu；[t]）係名詞派生成形容詞嘅詞尾，合埋意思就係「有月光嘅」。
傳統蒙文：ᠰᠠᠯᠬᠢᠲᠤ，中蒙聯合轉寫：salxitu，內蒙標準口語音標：[sælxt]。意思係「風沙大嘅地方」。因為呢帶春天時經常刮五六級大風，吹起地下沙塵，所以噉叫。「薩爾」（salxi；[sælx]）解做風，「圖」同樣係派生詞尾，合埋意思就係「有風嘅」。
另外重有種講法話係「泥沼、濕地」。有資料話，當地最早蒙古文講法係「薩勒墾圖」，當地原本係蒙古人遊牧地，屬哲里木盟杜爾伯特旗，由哈布圖哈爾後裔阿都齊管轄，阿都齊死咗後，清太宗將杜爾伯特旗畀佢個仔做世襲封地，後來蒙古文嘅「薩勒墾圖」變成滿文嘅「薩勒圖」。沙俄修築中東鐵路時佔有鐵路沿綫土地，喺當地設站時，用咗「薩勒圖」個名，因爲俄文音變捲咗脷，於是變成「薩爾圖」。

史
清代時呢度係蒙古哲里木盟杜爾伯特旗固山貝子嘅遊牧地。1903年7月，東清鐵路通車，鐵路沿綫畀沙俄劃做「中東鐵路附屬地」。1905年呢度放荒開墾。1906年2月，設安達廳，薩爾圖受安達廳第二區管轄。1913年，安達廳改爲安達縣，呢度改爲縣嘅西鄉管轄。1945年後屬縣嘅第三區，1951年10月，薩爾圖街改爲薩爾圖鎮。1955年3月，第三區改爲薩爾圖區（高過鎮嗰級），1956年4月，徹區，個鎮由縣直轄。1958年9月，薩爾圖鎮、三發鄉、紅色草原牧場合併成紅色草原人民公社。1960年5月，改名爲薩爾圖公社，兼且安達縣變成安達市（縣級市），當年12月設薩爾圖區。
1965年12月28號安達市（安達特區）嘅人民委員會由天泉區移駐薩爾圖，並且將佢區改鎮（縣級鎮），即係薩爾圖鎮。1969年3月，薩爾圖一度改名紅旗鎮。1974年7月2號恢復爲薩爾圖區。1978年1月27號，讓胡路區併入到薩爾圖。1979年7月16號，薩爾圖分出部分，同綏化地區安達縣畀嘅另外一部分合成安達市大同區。1980年3月10號，從薩爾圖度恢復返讓胡路，兼且析出部分成立紅崗區，當年4月定咗今日嘅轄區。
大慶油田帶喐咗城市發展之後，薩爾圖就成為大慶市嘅一個區，而昔日嘅薩爾圖火車站變成咗大慶站。

政區
薩爾圖原先轄9條街道，喺2013年搞政區改革，9條街道變爲14個社區，原先46個社區改爲51個居委會。
原先嘅街道：薩爾圖街道、鐵人街道、友誼街道、富強街道、擁軍街道、會戰街道、火炬街道、東風街道、東安街道
而家嘅社區：北辰社區、東風社區、會戰社區、薩爾圖社區、擁軍社區、登峰社區、富強社區、火炬社區、鐵人社區、友誼社區、東安社區、格林社區、綠園社區、萬寶社區、春雷農業開發總公司
薩爾基相

薩爾基相（1954年6月30號—），前亞美尼亞總統，2008年就任，2018年修改憲法並擔任總理，導致示威活動爆發，最終喺同年落台。
薩爾斯堡邦

薩爾斯堡邦（Land Salzburg）係奧地利一個聯邦州，首府薩爾斯堡，人口53萬。
薩爾曼魯西迪

薩爾曼魯西迪（1947年6月19號—）係印度作家，出名作品包括《午夜之子》同《撒旦詩篇》。
薩爾圖街道

薩爾圖街道係中國黑龍江大慶薩爾圖南部嘅街道。喺基層政區改革之後，2012年12月由街道轉爲社區，原先下轄嘅社區轉爲居委會。而家轄區面積22.7km²，人口共7065戶約2.4萬人，有60棟住樓。

名
「薩爾圖」呢個名係音譯自滿蒙語言，蒙文嘅講法係話「月光昇起嘅地方」，因爲遊牧民係日頭放牧、夜晚看住牛羊，有月光會易看啲，所以牧民鍾意月光，其中「薩爾」解做月光、「圖」解做笪地。而滿文嘅講法係話「風沙大嘅地方」，因爲呢帶春天時會颳風，揚起砂塵。

政區
薩爾圖管轄嘅社區/居委會有4個。
社區/居委會：紅旗、三環、勝利、馨民苑
薩爾斯堡紅牛足球會

薩爾斯堡紅牛足球會（Fußballclub Red Bull Salzburg）係奧地利薩爾斯堡一間職業足球球會，喺1933年成立，依家踢緊奧地利超級足球聯賽。
薩爾曼汗

薩爾曼汗（Salman Khan，1965年12月27號—）係印度男演員，「波里活三汗天王」嘅其中一位（另外兩位係阿米爾汗、沙魯克汗）。
薩爾梅什河

薩爾梅什河係俄羅斯一條河，由奧倫堡州負責管轄，屬薩馬拉河嘅右支流，河道全長193公里，流域面積7,340平方公里，河水主要嚟自融雪，每年十一月至翌年四月結冰。
花灑

花灑，又叫花灑頭，係沖涼房有嘅淋浴設施，將水分成好多水柱噴出嚟。
以前，有套麗的電視連續劇《IQ成熟時》，女主角莊靜而個花名，就係叫做「花灑」。
花玉螺

花玉螺（學名：Natica euzona）係玉螺科玉螺屬下面嘅一個種，分佈喺南沙太平島。
花王

花王（粵音：faa1 wong4），又嗌做園藝師（粵音：jyun4 ngai6 si1）同埋園丁（粵音：jyun4 ding1），係專做園藝工作嘅人，可以係為咗興趣，但亦有可能係畀人用錢請佢幫手打理花園。
花瓣

花瓣（粵音：faa1 faan2）係植物嘅一種構造，係變咗樣嘅葉，包圍住朵花做生殖嗰部份。花瓣好多時都色彩鮮艷，可以吸引蜜蜂同蝴蝶等嘅小生物嚟做傳粉。
花炮

花炮(英文：Fa Pao 或者Paper Floral Tributes)係用來供奉神主嘅紙塔或者紙牌，通常天后誕會拎出來畀人投返去。有啲地方係會搶花炮，爭意頭。
花牌

花牌係中國傳統手工藝，用竹做支架，再用紙喺面頭整個五顏六色嘅牌，底色係紅色，而中間寫上大大隻字，週圍就用紙花做裝飾，通常都有十呎高以上，多數係喜慶場合用。
花狹口蛙

花狹口蛙係一種中型蛙。身體呈三角形。全身深褐色，但兩邊有淺褐色條紋。好多人以為佢係牛蛙，因為每逢兩季，佢哋都會發出好似牛叫咁聲，其實佢同牛蛙唔同。
花燭屬

花燭屬（學名：Anthurium）係澤瀉目天南星科下的一個屬，為草本或攀緣植物。該屬共有約1068種，分佈於熱帶美洲。
屬名anthurium係希臘文anthos（花）同oura（尾）嘅合成詞，表示呢個屬嘅花生喺尾巴狀嘅肉穗花序上。
第26屆香港舞台劇獎

第26屆香港舞台劇獎頒獎禮，喺2017年舉行。
第26屆香港電影金像獎

第26屆香港電影金像獎頒獎禮喺2007年4月15號夜晚8:30到11:30喺尖沙咀香港文化中心搞。司儀由張家輝、林子聰同曾寶儀擔任。典禮由電視廣播有限公司攞到播映權。

緬懷
呢屆金像獎首次設緬懷環節。呢屆嘅緬懷環節由David Garrett、周啟生伴奏，曾寶儀致辭，陳奕迅演唱《夕陽無限好》，下列過世嘅電影工作者出現喺短片入面。
伍玉珍（服裝制作）
孫勛（製片）
李华（木工領班）
藍天虹（導演、演員）
黃潤忠（灯光師）
余燁（宣傳）
奚傑偉（剪接師）
梁俊森（特約演員）
曹達華（演員）
童毅（演員）
鮑方（演員）
關海山（演員）
凌雲（導演）
余慕雲（文化工作者）
董驃（演員）

香港收視率
呢屆頒獎典禮平均收視係28點（約有181萬人次觀看），而最高收視係頒發最佳男配角及陳奕迅唱歌表演環節，達30點收視（約194萬觀眾收看）。
第27屆柏林州議會選舉

第27屆柏林州議會選舉響2016年9月18號舉行。
德國首都柏林地方選舉投票結束，初步票站調查結果話，反移民極右翼政黨另類選擇黨表現突出，再響地方議會攞到議席，總理默克爾領導嘅基督教民主聯盟，就響地方選舉到再輸，而基民盟響柏林合組執政嘅盟友社會民主黨得票率亦下跌。

另類選擇黨
主張反移民、德國極右翼政黨另類選擇黨，黨內多名高層成員齊集柏林，同大批支持者等候選舉結果，響知道初步結果之後都歡呼拍掌。另類選擇黨響柏林地方議會選舉入面，初步得票率超過一成二，穩攞最少一個議席，另類選擇黨亦響德國聯邦十六個州入面，攞到第十個議席，進一步擴大響地方嘅影響力。

基督教民主聯盟
總理默克爾領導嘅基督教民主聯盟，得票率唔夠一成八，比起上次選舉跌咗五點六個百分點，亦係東西德統一以來，基民盟響柏林地方選舉入面表現最差嘅一次。

社會民主黨
同基民盟響現屆柏林政府合組執政聯盟嘅左翼政黨社會民主黨，雖然保住第一大黨嘅地位，但得票率都跌咗超過五個百分點。

後續
另類選擇黨主席莫伊滕對選舉結果滿意，認為響短短幾年入面，另類選擇黨就有力響傳統左派政黨鐵票倉到一舉攞到兩位數字嘅得票率，係難能可貴，期望可以響地方議會以外到再有斬獲。

分析
默克爾政府主張難民開放政策，令到基民盟支持度大跌，拖累社民黨選情，社民黨可能會唔要基民盟，轉移同得票率有一成五嘅綠黨合組執政聯盟，令到基民盟響首都柏林嘅影響力進一步收細。基民盟響兩個禮拜前，響默克爾嘅政治家鄉梅克倫堡-前波莫瑞州輸咗畀另類選擇黨，淪為第三大黨，已經為基民盟帶來嚴重打擊。分析相信，有意響明年選舉入面尋求連任嘅默克爾，響政治壓力下可能會大幅調整難民政策。
第27屆香港舞台劇獎

第27屆香港舞台劇獎頒獎禮，喺2018年舉行。
第27屆日本眾議院議員總選舉

第27屆日本眾議院議員總選舉喺1955年2月27號舉行。
1953年12月，美國將奄美群島畀返日本打理，所以喺呢次選舉入面加多咗一席代表呢個地方嘅選區。

內閣
第1次鳩山內閣。

解散
1955年1月24號。

選舉舉行
1955年2月27號。

選舉人數
467人。

選舉制度
中選區制。
唔記名投票
選舉資格：夠廿歲嘅男女先可以投票。

結果
投票率：75.84％。
剔除白票同廢票後嘅投票率：75.18％

第一次參選就贏咗
※ 做過貴族院議員用「△」嚟表示。
第26屆薩摩亞國會選舉

第26屆薩摩亞國會選舉喺2016年3月4號舉行，改選薩摩亞國會全部四十九席。

結果
執政嘅人權保護黨攞到壓倒性席數贏出，贏咗四十四席，比上次選舉多咗八席。現任總理圖伊拉埃帕會繼續執政。
第27屆金曲獎

第27屆金曲獎（英文：The 27th Golden Melody Awards）由中華民國文化部影音產業局同國立傳統藝術中心共同主辦，前者主辦流行音樂類、後者就主辦傳統暨藝術音樂類。參賽作品限2015年以臺灣地區做首次發表地之作品。流行音樂類頒獎典禮喺2016年6月25號喺臺北小巨蛋舉行。

系列活動
2016年5月5號公布呢屆宣傳大使由上屆金曲獎得主陳奕迅擔任。5月13號下晝3時舉行入圍名單公布記者會，承辦單位台視藉台視新聞台同YouTube進行直播，金曲國際音樂節則於6月22至24日在寒舍艾麗酒店舉行。

報名資格同統計
呢屆自2015年12月1號至2016年1月5號受理報名，凡喺2015年以臺灣地區做首次發行地同以CD形式發行嘅流行音樂專輯都可參賽。特別貢獻獎推薦時間就至2016年5月9號完。呢屆首次開放僅作數位發行嘅單曲作品報名最佳年度歌曲獎，凡只要喺中華民國境內3間以上合法數位銷售平臺上架嘅作品即可報名。呢屆計有192間報名單位、482張專輯、1萬1177件作品報名。其中台灣索尼音樂有10項報名作品入圍，而蘇打綠《冬 未了》專輯共入圍8獎項，係入圍最多者。

陳建騏練習失去萬芳《一半。萬芳的小劇場》滾石國際音樂股份有限公司

頒獎典禮
呢屆金曲獎訂喺2016年6月25號夜晚7點喺臺北小巨蛋舉行頒獎典禮，星光大道喺嗰日下晝5點展開。本屆繼續由台視承辦典禮製播工作。黃子佼擔綱典禮主持，星光大道主持就係Dennis與Lulu。典禮司儀係中廣流行網主持人賀正邦，入圍影片旁白由艾怡良錄製。台視、中華影視、飛碟聯播網、StarHub、Astro、阿里巴巴、樂視等媒體喺各地進行直播。呢屆頒獎典禮嘅片尾曲係呢屆得獎者嘅歌曲（每首播出20－30秒左右）。

報名資格同統計
呢屆自2016年1月1號至2月底受理報名，凡喺2015年首次出嘅傳統暨藝術音樂專輯同埋正式嘅戲曲公開展演均可參賽；特別獎推薦時間至2016年6月15號完。呢屆戲曲表演類新增「年度最佳演員獎」，同下修「最佳個人表演新秀獎」嘅年齡限制，由45歲調整為40歲。出版類獎項修正部分參賽資格，同張專輯報名單一獎項以3首作品參賽為限，同只能喺傳藝金曲獎或流行金曲獎之間揀一個報名。